CELEX: 62010CN0258
Language: sl
Date: 2010-05-25 00:00:00
Title: Zadeva C-258/10: Predlog za sprejetje predhodne odločbe, ki ga je vložilo Tribunal Dâmbovița (Romunija) 25. maja 2010 – Grigore Nicușor proti Regia Națională a Pădurilor Romsilva – Direcția Silvică București

14.8.2010   
            
            
               SL
            
            
               Uradni list Evropske unije
            
            
               C 221/20
            
         Predlog za sprejetje predhodne odločbe, ki ga je vložilo Tribunal Dâmbovița (Romunija) 25. maja 2010 – Grigore Nicușor proti Regia Națională a Pădurilor Romsilva – Direcția Silvică București
   (Zadeva C-258/10)
   ()
   2010/C 221/33
   Jezik postopka: romunščina
   
      Predložitveno sodišče
   
   Tribunal Dâmbovița
   
      Stranki v postopku v glavni stvari
   
   
      Tožeča stranka: Grigore Nicușor
   
      Tožena stranka: Regia Națională a Pădurilor - Romsilva - Direcția Silvică București (Nacionalna uprava za gozdove Romsilva, Direkcija v Bukarešti)
   
      Vprašanja za predhodno odločanje
   
   
               1.
            
            
               Ali je za obdobje, v katerem mora gozdni čuvaj, ki ima v skladu z individualno pogodbo o zaposlitvi osemurni dnevni delovni čas, zagotoviti nadzor nad določeno gozdno parcelo, v zvezi s katero je glede na okoliščine odgovoren z disciplinskega, premoženjskega, prekrškovnega ali, glede na konkreten primer, kazenskega vidika za škodo, ugotovljeno na območju, ki ga upravlja, ne glede na čas nastanka te škode, mogoče šteti, da gre za „delovni čas“ v smislu določbe iz člena 2(1) Direktive 2003/88/ES (1) Evropskega parlamenta in Sveta o določenih vidikih organizacije delovnega časa?
            
         
               2.
            
            
               Ali je odgovor na prvo vprašanje drugačen, če gozdni čuvaj prebiva v službenem stanovanju, ki je znotraj območja gozdne parcele, za upravljanje katere je odgovoren?
            
         
               3.
            
            
               Ali so določbe člena 6 Direktive 2003/88/ES, naslovljenega „Najdaljši tedenski delovni čas“, kršene, kadar mora gozdni čuvaj na podlagi zakonskih obveznosti dejansko zagotavljati stalen nadzor nad gozdno parcelo, za upravljanje katere je odgovoren, čeprav je v pogodbi o zaposlitvi določeno, da traja delovni čas največ 8 ur na dan in 40 ur na teden?
            
         
               4.
            
            
               Če je odgovor na prvo vprašanje pritrdilen, ali mora delodajalec izplačevati plačo ali tej podobne prejemke za čas, v katerem je gozdni čuvaj dolžan zagotavljati nadzorovanje gozda?
            
         
               5.
            
            
               Če je odgovor na prvo vprašanje nikalen, katero pravno ureditev je treba uporabiti za delovni čas, v katerem je gozdni čuvaj dolžan nadzorovati gozd, za upravljanje katerega je odgovoren?
            
         
      (1)  UL L 299, str. 9.